Жаңа кәсіптер атласы мемлекеттік органдарға таныстырылды
DATE: 10:08, 12 Мамыр 2021 | GMT +5
TITLE: Жаңа кәсіптер атласы мемлекеттік органдарға таныстырылды
URL: https://kaz.inform.kz/news/zhana-kasipter-atlasy-memlekettik-organdarga-tanystyryldy_a3786726/
META: DATE: 10:08, 12 Мамыр 2021 | GMT +5
TOTAL WORDS: 408
AUTHOR(S):
TEXT: Баяндамашы ретінде Саясат Нұрбек сөз сөйледі, ол серіктес ретінде атласты әзірлеу және енгізу бойынша жобаны іске асырудың барлық кезеңдерінде әдіснамалық, әкімшілік және ұйымдастырушылық қолдау көрсетеді. Оның айтуыншва, мемлекет тарапынан стейкхолдерлер әзірлеген атласты қолдану перспективалары туралы әңгімеледі, сондай-ақ оны еңбек нарығын болжауды жақсарту, жоғары және техникалық және кәсіптік білім беру бағдарламаларын жаңарту және кәсіптік стандарттарды жаңарту құралы ретінде пайдалану үшін негізгі бағыттар бойынша ұсынымдар берді. «Жаңа кәсіптер атласының көмегімен экономиканың әрбір саласы бойынша түрлі құзыреттіліктерге қажеттілікті болжауға болады, бұл болашақ стратегиялық даму бағдарламаларының дәлдігіне оң әсер етеді. Бұдан басқа, бұл халықтың біліктілігін арттыруға деген түсінігі мен қызығушылығына, өзекті дағдыларға немесе сұранысқа ие мамандықтарға оқытуға тартылуына әсер етеді», - деді Саясат Нұрбек. Бүгінгі таңда атлас негізінде білім беру стандарттарына бірқатар жаңалық енгізілуде. Мысалы, Хромтау таукен техникалық жоғары колледжінде «таукен өндіру өнеркәсібі мен пайдалы қазбаларды өндіруге арналған пилотсыз ұшу аппараттарының операторы» жаңа мамандығы бойынша оқыту басталды. Осы бағыттағы мамандарды даярлаудың өзектілігін Дон таукен байыту комбинатының қызметкерлері растайды. Бұдан басқа, ҚР Білім және ғылым министрлігінің ТжКБ сыныптауышына мынадай мамандықтар мен біліктіліктер қосылды:. – «Робот техникасы және ендірілетін жүйелер » мамандығы және «Робот техникасы жүйелері мен кешендерін монтаждаушы-реттеуші», «Мобильді робот техникасының технигі», «Өнеркәсіптік робот техникасының технигі» біліктілігі;. – «Наноматериалдар негізіндегі бұйымдар технологиясы» мамандығы және «Наноматериалдар негізіндегі бұйымдар өндірісінің операторы» біліктілігі;. – «Өндірістің аддитивті технологиялары» мамандығы және «Аддитивті қондырғылардың операторы» біліктілігі;. – «Қашықтан басқарылатын авиациялық жүйе» мамандығы және «Сыртқы ұшқыш», «Пилотсыз авиациялық жүйелерді техникалық пайдалану жөніндегі техникмеханик» біліктілігі;. – «Ғимараттарды жобалау мен пайдаланудың автоматтандырылған жүйелері» мамандығы және «BIM-пайдаланушы», «BIM-техник», «Ғимаратты басқарудың зияткерлік жүйелеріне қызмет көрсету технигі» біліктілігі;. – «Жылжымайтын мүлікті басқару» мамандығы және «Көп пәтерлі тұрғын үйді басқарушы» біліктілігі;. – «Дестинацияны басқару» мамандығы және «Экологиялық туризм менеджері», «Туристік қызметтерді жылжыту жөніндегі менеджер», «Туристік ақпараттық орталықтың менеджері» біліктіліктері. Естеріңізге сала кетейік, атласты әзірлеу ҚР Президентінің «Игілік баршаға! Сабақтастық. Әділдік. Өрлеу» сайлауалды бағдарламасын іске асыру жөніндегі іс-қимыл жоспарының 39-тармағын орындау үшін және ҚР Президентінің 2019 жылғы 19 маусымдағы Жарлығымен бекітілген «Бірге» жалпыұлттық акциясы барысында алынған ұсыныстар негізінде жүзеге асырылды. Атласты әзірлеу әдістемесі халықаралық тәжірибеге және экономика салаларын дамытудың әлемдік трендтерін ескеруге негізделген. Ол рапид форсайты технологиясы бойынша салалық сарапшылардың қатысуымен өндіріс, мемлекеттік органдар, салалық қауымдастықтар және т. өкілдерінің қатысуымен болжамды сессиялар өткізуді қамтыды. Атласта экономиканың басым 9 саласы: таукен металлургия кешені, мұнай-газ саласы, ауыл шаруашылығы, көлік және логистика, машина жасау, АКТ, энергетика, туризм және құрылыс бойынша еңбек нарығын сыни түрде өзгертетін негізгі технологиялық трендтерге талдау жасалған. Құжатта кәсіптердегі таяудағы 5-10 жылға арналған өзгерістер болжанып, сондай-ақ 239 жаңа, 95 трансформацияланатын және 129 жойылып бара жатқан кәсіп айқындалды
